กระทรวงแรงงาน แนะนายจ้างเร่งทบทวนสิทธิผ่านเว็บ “ส่งเสริมการจ้างงานเอสเอ็มอี.doe.go.th” ก่อนวันที่ 27 พฤศจิกายนนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า หลังจากการเปิดให้นายจ้างลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ระหว่างวันที่ 20 ตุลาคม – 20 พฤศจิกายนที่ผ่านมา พบว่ามีสถานประกอบการบางแห่งที่ระบบแจ้งว่าขาดคุณสมบัติ หรือมีการเปลี่ยนเจ้าของกิจการ เนื่องจากเจ้าของเดิมเสียชีวิต หรือสาเหตุอื่นๆ ก่อนวันที่ 16 ตุลาคม 2564 ซึ่งผู้ประกอบกลุ่มนี้สามารถยื่นเรื่องขอทบทวนสิทธิได้ตั้งแต่วันที่ 21 – 27 พฤศจิกายน 2564 เป็นเวลา 7 วัน คุณสมบัติผู้ยื่นทบทวนสิทธิต้องเป็นนายจ้างภาคเอกชนที่อยู่ในระบบประกันสังคม ฐานทะเบียนข้อมูลประกันสังคม มาตรา 33 สถานะ Active ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 เพื่อตรวจสอบสถานะความเป็น SMEs หากนายจ้างยื่นเอกสารครบถ้วนภายในวันที่กำหนด เจ้าหน้าที่จะตรวจสอบและอนุมัติสิทธิ์ เพื่อให้นายจ้างมีสิทธิได้รับเงินอุดหนุนครบ 3 เดือนคือ เดือนพฤศจิกายน 2564 – มกราคม 2565 โดยได้รับเงินอุดหนุน จำนวน 3,000 บาทต่อลูกจ้างสัญชาติไทย 1 คนต่อเดือน เพื่อให้เป็นไปตามข้อสั่งการของพลเอก ประยุทธ์ จันทร์โอชา นายกรัฐมนตรี ที่มุ่งช่วยเหลือนายจ้างในธุรกิจ SMEs อย่างเต็มที่ เงินอุดหนุนที่ได้รับจากรัฐบาลนำไปฟื้นฟูกิจการ เสริมสภาพคล่องธุรกิจ รับการเปิดประเทศด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับขั้นตอนการยื่นขอทบทวนสิทธิ นายจ้างยื่นเรื่องได้ตั้งแต่วันที่ 21 – 27 พฤศจิกายน 2564 ผ่านเว็บไซต์ส่งเสริมการจ้างงานเอสเอ็มอี.doe.go.th กดปุ่ม "ทบทวนสิทธิ" หรือยื่นแบบขอทบทวนสิทธิ ณ สำนักงานจัดหางาน จากนั้นตรวจสอบผลการอนุมัติได้ในวันที่ 11 ธันวาคม 2564 กรณีนายจ้างไม่สามารถจัดส่งเอกสารได้ภายในวันที่ 21 – 27 พฤศจิกายน 2564 ให้ลงทะเบียนภายในระยะเวลาที่กำหนดก่อน แล้วจึงส่งเอกสารเพิ่มเติมให้สำนักงานจัดหางานพิจารณาภายในวันที่ 13 ธันวาคม 2564 หากได้รับการอนุมัติจะได้รับเงินอุดหนุนจากรัฐ ผ่านบัญชีธนาคารนายจ้างภายในวันที่ 15 ธันวาคม 2564 นายจ้าง สถานประกอบการสามารถสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694 หรือติดต่อด้วยตนเองได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่